Addu’ar na ke yi idan Ganduje ya tsige Mahaifina – ‘Dan Sarki Sanusi II
Daga fadar gaskiya: Ban ga wani laifin da Mahaifina yayi ba inji Adam Sanusi II
2 months ago 13026 views by Muhammad Malumfashi
Kamar yadda labari ya zo mana, Yaron Sarki Muhammad Sanusi II watau Adam Lamido Sanusi (wanda aka fi sani da Ashraf), ya fito yayi magana a kan rikicin da ya barke tsakanin Mahaifinsa da kuma gwamna Abdullahi Ganduje.
Kwanan nan ne gwamnan jihar Kano, Abdullahi Umar Ganduje, ya raba masarautar Kano zuwa gidaje 4 inda ya fitar da manyan Sarakuna a Gaya, Rano, Karaye da kuma yankin Bichi daga cikin fadar Sarki Muhammadu Sanusi na II.
Adam Lamido Sanusi ya fito yayi magana yana addu’a Ubangiji ya taimaki duk wanda yake kan daidai tsakanin Mahaifinsa Mai martaba Sanusi II da kuma gwamna Abdullahi Ganduje. Adam ya fadi wannan ne a shafin sa na Instagram.
Ga abin da Yaron Sarkin ya fada:
“Tsakanin Sarki da Gwamna, duk wanda yake kan daidai, mu na addu’a ya samu nasara. Mahaifina ya kan fadi duk abin da yake cikin ran sa a lokacin da yake ganin ya dace, kuma sam ban ga wani laifi a kan yi hakan ba…”
KU KARANTA: Yadda aka tsige Sarkin Kano Sanusi I shekaru 50 da su ka wuce
Gwamnan Kano ya kacancana Masarautar Jihar Kano
Ashraf Sanusi II ya kara da cewa:
“Idan har aka tsige shi (Sarki) ko kuma a rage masa matsayi, zan yi wa al’umma su samu shugaba adali mai gaskiya kamar sa... “
Yaron na Sarki yake cewa bai kamata mutane su rika fitowa su na zagin manya a kan wannan batu ba inda yace:
“Ni ba masani bane a harkar siyasa ko zamantakewar jama’a, a kashin gaskiya, ina godewa masu goyon bayan Mahaifina, amma ina kira ga Masoya su guji sukar wani a lokacin da su ke bayyana ra’ayinsu.”
Yaron Sarkin ya kuma cigaba da cewa:
“A guji aikin gaggawa ba tare da fahimtar ainihin abin da yake wakana ba. Ka da kuma mu dauki karon tsana mu daurawa wani, saboda son rai.”
A karshe, a jawabin na Adam Lamido Sanusi a shafin yanar gizo, yayi kira ga jama’a su kyale wannan rikici tsakanin manyan kasa masu ilmi, domin su ne su ka fi kwarewa a kan sha’anin mulki.
22 minutes ago 660 views
Sabbin masarautu: Dawowar Sanusi ta haddasa zaman dar-dar a Kano